Америка Виргин утраулары

Америка Виргин утраулары (АВУ) — Кариб диңгезендә утраулар төркеме, АКШ автоном территориясе. Өч иң зур утраулары: Сент-Томас, Сент-Джон, Санта-Крус. Мәйданы — 344 км², халык саны — якынча 100 мең кеше. Географик яктан Виргин утрауларына керә. Әлеге җирләр АКШ тарафыннан Даниядән 1917 елның 17 гыйнварында сатып алына. АКШ Эчке эшләр министрлыгы тарафыннан идарә ителә. Утрауларда яшәгәннәрнең Кушма Штатларның ватандашлары хокуклары бар. Диннәр АКШ Үзәк разведка идарәсенең Бөтендөнья фактлар белешмәсе нигезендә, АКШ хөкүмәте тарафыннан идарә ителүче утрауларда (Кариб диңгезендәге тугыз утраудан торган төркем) яшәүчеләрнең (87 146 кеше, 2020 елга) 95 % тан артыгы үзләрен христианнар дип атый (шул исәптән, 65,5 % ы – протестантлар, 27,1 % ы – католиклар һ. б.). 6 % ы ― азчылык диннәр (Растафари, Яһүд дине, Буддачылык, Һинд дине, Ислам) тарафдарлары. Алар бирегә Европа, Якын Көнчыгыш һәм Кариб диңгезе бассейны илләреннән XVIII гасырдан башлап күчеп килгән. Америка Виргин утрауларында ислам Америка Виргин утрауларында Һинд дине Искәрмәләр Сылтамалар Хөкүмәт сайты Моны да карагыз